stanford-oval/wikipedia huggingface dataset:
מבצע נורת'וודס

מזכר של מבצע נורת'וודס - 1962
מבצע נורת'וודס (באנגלית: Operation Northwoods) היה תוכנית למבצע דגל כוזב, שהוצעה בממשלת ארצות הברית בשנת 1962.
ב-1961 עמדה קובה כנגד פלישה של כ-1,500 גולים קובנים שאומנו על ידי ה-CIA במפרץ החזירים. נטילת האחריות של הנשיא קנדי ליוזמה, שעוררה תגובה עממית נגד הפלישה, הוכחה כאמצעי תעמולה של הממשלה הקובנית. ארצות הברית החלה בעיצוב תוכניות חדשות שמטרתן גרימת חוסר יציבות של ממשלת קובה. פעילויות אלו נודעו באופן כולל כ"פרויקט קובה", או כ"מבצע נמייה". מבצע זה היה תוכנית מתואמת של פעילות פוליטית, פסיכולוגית וצבאית, שבה שולבו מבצעי מודיעין לצד ניסיונות רצח של מנהיגי מפתח פוליטיים. פרויקט קובה כלל גם הצעה לביצוע פעולות התקפה על מטרות בארצות הברית, כדי להשיג תמיכה לפעילות צבאית כנגד ממשלת קובה. הצעה זו הייתה ידוע בשם מבצע נורת'וודס.
התוכנית קראה ל-CIA או לגופים מבצעיים אחרים להרוג אזרחים אמריקאים ולבצע פעולות טרור ברחבי ארצות הברית, ולהטיל את האחריות על ממשלת קובה, על מנת להטות את דעת הקהל לתמיכה במלחמה נגד קובה, תחת שלטונו של פידל קסטרו. אחת מן התוכניות הייתה "לצאת בסדרת פעולות טרור קומוניסטיות קובניות באזור מיאמי, בערים אחרות בפלורידה, ואף בוושינגטון".
המבצע בולט במיוחד בכך שכלל תוכניות לחטיפות והפצצות אשר ילוו בעדויות כוזבות אשר יטילו את האשמה לכאורה על שלטון זר, במקרה זה, קובה.
התוכנית מציינת ש"התוצר המתבקש מהוצאה לפועל של תוכנית זו הוא להעמיד את ארצות הברית כקורבן הסובל מהתעמרויות מצד הממשל הפזיז וחסר האחריות של קובה ולפתח בכך תדמית עולמית של קובה, כמדינה המהווה איום לשלום בעולם המערבי."
מבצע נורת'וודס נוסח על ידי המטות המשולבים, נחתם על ידי היושב ראש דאז, ליימן למניצר, ונשלח לשר הביטחון.
מספר הצעות נוספות הוצעו, ביניהן פעולות אמיתיות או מדומות כנגד צבא ארצות הברית ומטרות אזרחיות. מבצע נורת'וודס היה חלק מה"פרויקט הקובני" של ממשלת ארצות הברית (מבצע מונגוס) כנגד פידל קסטרו. הוא מעולם לא התקבל באופן רשמי או הוצא אל הפועל.
מקור ופרסום בציבור

ההצעה העיקרית הוצגה במסמך בשם "הצדקות להתערבות צבאית אמריקאית בקובה - סודי ביותר" - אוסף של מזכרים שנכתבו בידי משרד הביטחון האמריקאי וראשי המטות המשולבים. המסמך הוצג על ידי ראשי המטות המשולבים לשר הביטחון, רוברט מקנמארה ב-13 בדצמבר, בהגשה מוקדמת, למטרת תכנון. ראשי המטות המשולבים המליצו שהן ההיבטים הסמויים והן הגלויים של מבצע שכזה יבוצעו על ידם.
המסמך, שהיה בעבר סודי, פורסם בציבור לראשונה ב-18 בנובמבר 1997, על ידי סוכנות ממשלתית אמריקאית שמפקחת על שחרור מסמכים ממשלתיים הקשורים להתנקשות בג'ון קנדי.
ראו גם

נשיקה ארוכה ללילה
לייקווד (ניו ג'רזי)

| --- | --- |

 מדינה:  ארצות הברית ארצות הברית
 מדינה:  ניו ג'רזי ניו ג'רזי
 מחוז:  אושן
 ראש העיר:  ריימונד קולס
 תאריך ייסוד:  23 במרץ 1892
 שטח:  65 קמ"ר
 גובה:  16 מטרים
 אוכלוסייה:  ‏
  ‑ בעיר:  139,506 (דירוג: 4, 2022)
  ‑ צפיפות:  938.90 נפש לקמ"ר (2010)
 קואורדינטות:  40°05′52″N 74°13′04″W﻿ / ﻿40.097777777778°N 74.217777777778°W﻿ / 40.097777777778; -74.217777777778 
 אזור זמן:  UTC -5
 https://www.lakewoodnj.gov/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה לייקווד(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה לייקווד(למפת ניו ג'רזי רגילה) טרנטון ניוארק ג'רזי סיטי פטרסון טומס ריבר קמדן ויינלנד פרסיפני-טרוי הילס אטלנטיק סיטי ניו יורק פנסילבניה דלאוור האוקיינוס האטלנטילייקווד(למפת ניו ג'רזי מוגדלת) טרנטון ניוארק ג'רזי סיטי פטרסון טומס ריבר קמדן ויינלנד פרסיפני-טרוי הילס אטלנטיק סיטי ניו יורק פנסילבניה דלאוור האוקיינוס האטלנטילייקווד  he tabBackground:;tabBorder:#aaa;defaultTab:0;
 
לייקווד (באנגלית: Lakewood) היא עיר במדינת ניו ג'רזי שבארצות הברית. לפי הערכות משנת 2022, העיר מונה 139,506 נפשות. לייקווד הצטיינה בעשור הראשון של המאה ה-21 בגידול האוכלוסייה הגבוה ביותר במדינת ניו ג'רזי, כאשר בשנת 2000 נמנו בה רק 60,352 נפשות, גידול עצום תוך 2 עשורים בלבד. רוב מוחלט של התושבים בעיר הם יהודים חרדים.
היסטוריה

ההתיישבות האירופית המוקדמת ביותר, המתועדת באזור לייקווד, הייתה של מפעילי מנסרות עץ, החל משנת 1750 ואילך. מנסרה אחת שכזו נודעה בשם טחנת שלושת השותפים (Three Partners Mill) לפחות משנת 1789 ועד 1814. משנת 1815 ועד 1818, פעל באותו אזור, מפעל להיתוך והפקת ברזל, באמצעות עפרות הברזל שנכרו באזור. מפעלי הברזל חודשו בשנת 1833 על ידי ג'וזף וו. בריק, בשם ברגן מפעלי ברזל (Bergen Iron Works), שהפך גם לשם העיר. בשנת 1865 שונה שמה של העיר לבריקסבורג, ובשנת 1880 שונה שמה לליקווד, כאשר העיר הפכה לאתר תיירות חורף אופנתי.
יזמי לייקווד חשבו ש"בריקסבורג" לא מתאים לחזון העסקי שלהם. לאחר שהתיעצו עם תושבי האזור נבחר השם "לייקווד" ושירות הדואר של ארצות הברית אישר את השם במרץ 1880. השם "לייקווד" נועד להסב את תשומת הלב למיקום של העיר ליד אגמים (לייק) ויערות (ווד) אורן.
לייקווד הוכרזה כרשות מקומית על ידי בית הנבחרים של ניו ג'רזי ב-1892. חלקים מהעיירה האוול במחוז מונמות' סופחו ללייקווד בשנת 1929.
שלושת המלונות הגדולים בלייקווד היו בית לורל (נפתח בשנת 1880; נסגר בשנת 1932), מלון לייקווד (נפתח בינואר 1891, נסגר בשנת 1925), ולורל-אין-פינס (נפתח בדצמבר 1891, נשרף בשנת 1967). היזמים של לייקווד טענו כי טמפרטורת החורף שלה לרוב חמה בעשר מעלות מזו של העיר ניו יורק, אך טענה זו לא גובתה בראיות.
במהלך שנות ה-90 של המאה ה-19 הייתה לייקווד אתר נופש לעשירים ומפורסמים, והניו יורק טיימס הקדיש טור שבועי לפעילות החברתית בה. הנשיא גרובר קליבלנד בילה את חורפי 92–1891 ו- 93–1892 בקוטג' ליד מלון לייקווד, כשהוא נוסע מדי פעם לעסקיו בניו יורק. גם הסופר מארק טוויין בילה חופשות בלייקווד. ג'ורג 'ג'יי גולד הראשון רכש אחוזה בלייקווד בשנת 1896, שהיא כיום אוניברסיטת ג'ורג'יה קורט. ג'ון רוקפלר קנה נכס בשנת 1902 שהפך לימים לפארק מחוז אושן. עסקי המלונאות של לייקווד נותרו חזקים בשנות העשרים והחמישים של המאה העשרים, אך הם חלו בירידה חדה בשנות השישים.
החל משנות ה-60 של המאה ה-20, חלק גדול מהביצות באזור נוקזו לטובת פיתוח של שכונות חדשות.
באמצע המאה ה-20 הייתה לייקווד עיירת נופש שמשכה אליה נופשים יהודים מניו יורק והתקיימו בה כינוסים של ארגונים יהודיים.
גאוגרפיה

על פי נתוני מפקד האוכלוסין של ארצות הברית, השטח הכולל של היישוב הוא 25.08 מייל רבוע (64.95 קמ"ר), כולל 24.68 מייל רבוע (63.92 קמ"ר) אדמה ו-0.40 מייל (1.03 קמ"ר) של מים (1.59%). העיר ממוקמת על מישור חופי, והיא מקום שטוח למדי: שלושה רבעים ממנו נמצאים בגובה 20 עד 80 רגל (6.1 עד 24.4 מ ') מעל פני הים, והנקודה הגבוהה ביותר שלו היא כ-150 רגל (46 מ') מעל פני הים.
הענף הצפוני של נהר Metedeconk מהווה את הגבול הצפוני וחלק מהגבול המזרחי של העיירה, ואילו הענף הדרומי עובר בעיירה עצמה. החלק הדרומי של העיירה מנוקז על ידי הענף הצפוני של Kettle Creek. כמשתמע משמה, בעיירת לייקווד יש ארבעה אגמים, כולם מעשה ידי אדם; שלושה מהם - אגם קרסאלג'ו, מנטה ושננדואה - נמצאים על הסניף הדרומי של נהר Metedeconk, ואילו הרביעי - אגם ואדיל - נמצא על Kettle Creek.
תחבורה > כבישים

נכון למאי 2010, לעיירה היו בסך הכל 193.15 מייל (310.84 ק"מ) של כבישים; מתוכם 135.26 מייל (217.68 ק"מ) תוחזקו על ידי העירייה, 43.28 מייל (69.65 ק"מ) על ידי אושן קאונטי, 11.22 מייל (18.06 ק"מ) על ידי מחלקת התחבורה של ניו ג'רזי, ו-3.39 מייל (5.46 ק"מ) על ידי רשות ניו ג'רזי לכבישים.
ה-Garden State Parkway הוא הכביש המהיר העיקרי בלייקווד. הוא עובר בחלקה המזרחי של העירייה, ומחבר את נהר טומס בדרום לבריק בצפון, עם מחלף מרכזי אחד המשרת את לייקווד ביציאה 89. נהגים יכולים לגשת לכביש 70 מיציאה 89, לאחר שיציאה 88 נסגרה לצמיתות בנובמבר 2014. הכבישים הארציים שעוברים דרכה הם כביש 70, כביש 88 וכביש 9. כבישי המחוז העיקריים שעוברים דרכה הם CR 526, CR 528, CR 547 ו-CR 549.
תחבורה > תחבורה ציבורית

מסוף האוטובוסים של לייקווד הוא מרכז תחבורה אזורי. יוצאים ממנו שירותי אוטובוסים אל מסוף האוטובוסים של Port Authority בניו יורק, לפילדלפיה, לניוארק  ולאטלנטיק סיטי.
שדה התעופה לייקווד הוא שדה תעופה לשימוש ציבורי הממוקם 3 מייל (4.8 ק"מ) דרומית מזרחית לרובע העסקים המרכזי של העיירה. שדה התעופה נמצא בבעלות ציבורית.
קו מונמות' אושן מידלסקס (MOM) היה פרויקט רכבת נוסעים שהוצע לשרת את מחוזות מרכז ניו ג'רזי מונמות', אושן ומידלסקס אשר תוכנן לשרת גם את לייקווד. אךהוחלט לא להקים אותו מחוסר תקציב.
הקהילה החרדית בעיר

לאחר שנמלט מאירופה ב-1941, הגיע הרב אהרון קוטלר לניו יורק. ב-1943 הוא התחיל ללמד בסופי שבוע קבוצה של 14 תלמידי חכמים צעירים. הוא דרש שהישיבה החדשה לא תמוקם בעיר גדולה, שבה הסחות דעת ופיתויים, אלא בלייקווד, שהיו בה כמה מלונות כשרים והתגוררה בה כבר אוכלוסייה קטנה יחסית של יהודים אורתודוקסים. עד למותו ב-1962 הצליח קוטלר להפוך את לייקווד לישיבה עם 200 תלמידים. בנו, הרב שניאור קוטלר, הפך את לייקווד לספינת הדגל וקובעת הסטנדרטים של הקהילה החרדית המתחדשת בארצות הברית, ואת העיר לייקווד למרכז חרדי בולט.
מאז סוף המאה ה-20 לייקווד היא מרכז חרדי בולט, השני בגודלו בארצות הברית אחרי ברוקלין שבניו יורק. שוכנת בה ישיבת לייקווד, אחת משתי הישיבות הגדולות בעולם ורוב אוכלוסייתה חרדית. העיר מאופיינת בריבוי אברכים. בעקבות הביקוש הגבוה למגורים בעיר והתייקרות מחירי הדירות החלו הקהילות החרדיות להתפשט לערים הסמוכות ג'קסון וטומס ריבר.
מנשה מילר כיהן פעמיים בתפקיד ראש העיר.
העיר מהווה מרכז של עמותה קארס פור קידס שפועלת גם בישראל.
הערות שוליים

↑  שירה הנאו, בקהילות החרדיות בארה"ב, החיסונים והמוטציות מפחידים בעיקר את הנשים, באתר זמן ישראל, 13 בפברואר 2021
↑  Hutchinson, Viola L. The Origin of New Jersey Place Names, New Jersey Public Library Commission, May 1945. Accessed September 2, 2015..
↑  Snyder, John P. The Story of New Jersey's Civil Boundaries: 1606-1968, Bureau of Geology and Topography; Trenton, New Jersey; 1969. p. 203. Accessed March 19, 2012.
↑  Axel-Lute, Paul. Lakewood-in-the-Pines: A History of Lakewood, New Jersey, self-published, 1986 (South Orange, NJ)
↑  זכות כיסוי ראש ליהודי דתי - תקדים במשפט האמריקני, הצופה, 23 במאי 1955
↑  ראו למשל: את מאבק העם יש לנהל גם בבוסטון ובניו יורק, הצופה, 8 ביולי 1946
↑  Christopher Robbins/NJ.com, Once-proposed Monmouth-Ocean-Middlesex rail line gathers dust, ‏Jan. 22, 2014
1 2  מיכה אודנהיימר, לייקווד, ניו ג'רזי, דוסים קריק, באתר הארץ, 2 באוגוסט 2005
↑  לוויית הרב קוטלר מחר-בבירה, הארץ, 3 בדצמבר 1962
↑  לצד ישיבת מיר
| --- | --- |
בקרת זהויות :  NLI: 987007559874905171  LCCN: n82039712  MusicBrainz: 5e93eefc-1fed-4c87-afc2-4034dff689b1  SUDOC: 24514465X  VIAF: 141912546   WorldCat (עם VIAF): 141912546
מונה גרודט

| --- | --- |
אין תמונה חופשית
 לידה:  6 באפריל 1971 (בת 53) סטיירדל, נורווגיה 
 מדינה:  נורווגיה 
 בן או בת זוג:  Lasse Berre (1995–1999) 
 פרסים והוקרה:  מיס נורווגיה (1990)  מיס תבל 1990 
 
מונה גרודט (נולדה ב-6 באפריל 1971) היא דוגמנית, מנחת טלוויזיה, רקדנית ועורכת נורווגית. מיס תבל 1990.
ביוגרפיה

גרודט גדלה בכפר בנורווגיה.
ב-1990 היא נבחרה למלכת היופי של נורווגיה (Frøken Norge).
כשייצגה את מדינתה בתחרות מיס תבל היא מן ההתחלה הרשימה את השופטים וזכתה בתואר ובכך נהייתה הנורווגית הראשונה לזכות בתואר.
לאחר זכייתה היא הופיעה בפרק בסדרה מסע בין כוכבים: הדור הבא וכמלצרית באופרת הסבון סנטה ברברה.
היא השתתפה בגרסה הנורווגית של התוכנית "רוקדים עם כוכבים" וזכתה במקום השני.
בשנת 2011 הנחתה את העונה הרביעית של התוכנית "הטופ מודל הבאה של נורווגיה".
כיום היא משמשת כעורכת של מגזין כלות.
מדף הקרח אדוארד השמיני

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  66°50′00″S 56°33′00″E﻿ / ﻿66.8333°S 56.55°E﻿ / -66.8333; 56.55
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימדף הקרח אדוארד השמיני(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימדף הקרח אדוארד השמיני
 
מדף הקרח אדוארד השמיני (באנגלית: Edward VIII Ice Shelf) הוא מדף קרח הכולא את שפכו של מפרץ אדוארד השמיני שבאנטארקטיקה.
היסטוריה > גילוי המישור

מדף הקרח התגלה בשנת 1936 על ידי משלחת החקר שהפליגה על אוניית המחקר המלכותית ויליאם סקורסבי.
המדף מופה על בסיס תצלומי אוויר שצולמו על ידי משלחת לארס כריסטנסן הנורווגית (בין השנים 1937–1936).
ב-1954 נחקר מדף הקרח על ידי משלחת החקר האנטארקטית הלאומית של אוסטרליה, באמצעות מזחלות כלבים.
היסטוריה > מקור השם

משלחת לארס כריטנסן קראה לחלק הצפוני של מדף הקרח (Innviksletta).
שמו הנוכחי של מדף הקרח ניתן לו בהתאם לשמו של מפרץ אדוארד השמיני הסמוך, שבפתחו נמצא מדף הקרח.
מדף הקרח וורדי

| --- | --- |

 מידע כללי
 על שם:  ג'יימס וורדי 
 מיקום:  אזור הברית האנטארקטית 
 קואורדינטות:  69°15′S 67°45′W﻿ / ﻿69.25°S 67.75°W﻿ / -69.25; -67.75
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהמדף הקרח וורדי(למפת חצי האי האנטארקטי רגילה) בסיס חנרל ברנרדו אוהיגינס ריקלמהמדף הקרח וורדי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימדף הקרח וורדי(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימדף הקרח וורדי
 
מדף הקרח ווֹרדִי (באנגלית: Wordie Ice Shelf; ‏'15 69° דרום, '45 67° מערב) היה קרחון מלכד שהזדקר כמדף קרח אל חלקו הדרומי-מזרחי של מפרץ מרגריט בין כף ברטו להר אדג'ל, לאורך חופו המערבי של חצי האי האנטארקטי.
היסטוריה > גילוי ומיפוי מדף הקרח

את מדף הקרח גילתה המשלחת הבריטית אל ארץ גרהאם (1937-1934) בהנהגת ריידוך ריימיל, שקרא לתוואי הנוף על שם סר ג'יימס וורדי, מזכיר הכבוד (ואחר הנשיא) של החברה הגאוגרפית המלכותית, חבר בוועדת "דיסקברי" ויו"ר מכון סקוט לחקר הקוטב. כמו כן היה וורדי גאולוג וראש הסגל המדעי של משלחת דיסקברי (1916-1914) בראשות ארנסט שקלטון.
היסטוריה > התנתקות מדף הקרח

במרץ 2008 דיווח סקר אנטארקטיקה הבריטי שנראה כי המדף עומד להינתק מעל חצי האי האנטארקטי. באפריל 2009 התרחשה ההתנתקות ומדף הקרח נעלם כליל.
דיאגרמה המראה את שבירת מדף הקרח וורדי לאורך שנים אחדות
מיקום מדף הקרח וורדי בחצי האי האנטארקטי
מיקום חצי האי האנטארקטי בתוך יבשת אנטארקטיקה
מוסטפא בארזאני

מוסטפא בארזאני
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
מולא מוסטפא בארזאני (בכורדית: Mela Mistefa yê Barzanî, או: مستەفا بارزانی; 14 במרץ 1903 - 1 במרץ 1979) היה מנהיג כורדי, נשיאה ומייסדה של מפלגת הכורדים הגדולה ביותר כיום בעיראק, המפלגה הכורדית הדמוקרטית (‏Kurdistan Democratic Party). בארזאני הנהיג את המאבק למען אוטונומיה של כורדיסטן העיראקית מול משטר הבעת' בעיראק, ומול איראן בתקופת השאה מוחמד רזה פהלווי.
תולדות חייו

מוסטפא בארזאני היה בנו החמישי של השייח' מוחמד בארזאני ונכדו של השייח' סעיד בארזאני.
בארזאני קיבל את חינוכו היסודי בבארזאן, המשיך ללמוד בטורקיה והשלים לימודי דת בסולימאניה. בשנת 1931 החל את פעילותו במרד הכורדי יחד עם אחיו אחמד בארזאני. ב-1935 דוכא המרד הכורדי על ידי המשטר בבגדאד, והוא גורש לסולימאניה. בארזאני ברח מסולימאניה ב-1942 וחידש את מאבקו לעצמאות הכורדים בשנת 1943 כאשר תקף נקודת משטרה בפנדרו. לאחר שגם מרידה זו דוכאה ביד קשה על ידי המשטר, הוא נמלט עם כאלף מתומכיו לאיראן, שם התגורר ברפובליקת מהבאד, הרפובליקה האוטונומית הכורדית שהוקמה בחסות ברית המועצות בכורדיסטן האיראנית ב-1946. כשהתפרקה רפובליקת מהבאד באותה שנה, נמלט עם תומכיו לברית המועצות, תחילה לבאקו, אחר כך לטשקנט, ולבסוף למוסקבה. בעקבות הפיכת עבד אל-כרים קאסם ב-1958, קיבל בארזאני אישור לחזור לעיראק. הוא חזר לבארזאן והחל להניח תשתית לפעילות נגד המשטר העיראקי. ב-1963 החל ראש המוסד הישראלי דאז, מאיר עמית, להדק את הקשרים החשאיים עם בארזאני, ובמשך כעשר שנים העניקה ישראל לכורדים בעיראק סיוע צבאי. לאחר חתימת הסכם אלג'יר ב-1975 בין השאה האיראני מוחמד רזה פהלווי לסדאם חוסיין מהצמרת העיראקית, הסכם שהסדיר את מחלוקת הגבולות בין המדינות והבטיח את הפסקת הסיוע האיראני למורדים הכורדים, דוכא המרד בתוך שבועיים.
ב-28 במרץ 1975 נמלט בארזאני עם מספר תומכים לאיראן. ב-30 ביולי 1975 עבר לארצות הברית לצורך טיפול רפואי, ונפטר ב-1 במרץ 1979 בוושינגטון ממחלת הסרטן.
בנו מסעוד בארזאני (Mesûd Barzanî) (נולד ב-1946) ממשיך את דרכו כמנהיג המפלגה, ומאז 2005 נשיא כורדיסטן העיראקית בעיראק.
ונכדו (מבן אחר), נצ'ירוואן בארזאני (Nêçîrvan Îdrîs Barzanî) הוא ראש הממשלה האזורית של כורדיסטן משנת 2012 (וכיהן בעבר בתפקיד זה מ 2006 עד 2009).
לקריאה נוספת

שלמה נקדימון - תקווה שקרסה: הקשר הישראלי-כורדי, הוצאת משכל, 1996
יוסי אלפר, מדינה בודדה: החיפוש החשאי של ישראל אחרי בעלות ברית באזור, הוצאת מטר
מבצע נזר

מבצע נזר, המכונה גם הקרב הרביעי על מונטה קאסינו או בקנדה, קרב עמק לירי, היה מבצע התקפי שבוצע על ידי בעלות הברית (הארמייה החמישית האמריקנית והארמייה השמינית הבריטית) במאי 1944, במסגרת המערכה האיטלקית של מלחמת העולם השנייה. המבצע נתמך בהתקפות אוויריות שנקראו מבצע "חנק". הכוח היריב היה הארמייה הגרמנית העשירית.
מטרות המבצע

מטרת המבצע הייתה לשבור את ההגנות הגרמניות על קו גוסטב (החצי המערבי של קו החורף) ולפתוח את עמק לירי, הנתיב הראשי לרומא. הגנרל סר הרולד אלכסנדר, המפקד העליון של צבאות בעלות הברית באיטליה, תכנן את המבצע כך שיתנהל בערך עם הפלישה לנורמנדי, כך שהכוחות הגרמניים יהיו מרותקים באיטליה, ולא ניתן יהיה לפרוס אותם מחדש לצרפת.
המבצע

ארבעה קורפוסים השתתפו במתקפה. מימין לשמאל היו אלה הקורפוס הפולני השני והקורפוס ה-13 הבריטי, של הארמייה השמינית, והקורפוס הצרפתי (כולל חיילי גומייר מרוקאים) והקורפוס האמריקני השני, של הארמייה החמישית. הארמייה החמישית פיקדה גם על הקורפוס האמריקני השישי בראש החוף של אנציו, כ-60 מיילים צפון-מערבית.
המבצע החל בשעה 23:00 אחר הצהריים ב-11 במאי 1944 על ידי דיוויזיית הרגלים הרביעית הבריטית ודיוויזיית הרגלים ההודית ה-8, עם אש תומכת של חטיבת השריון הקנדית ה-1. הם ערכו חציית לילה מוצלחת של נהרות גאריגליאנו וראפידו. כוח זה פרץ ללב ההגנות הגרמניות בעמק לירי נגד התנגדות עזה ומשך עתודות גרמניות, והפחית את הלחץ על ראש החוף של אנציו. הקורפוס הצרפתי דחף דרך ההרים שמאלה ב-14 במאי, בתמיכת הקורפוס האמריקני השני לאורך החוף. ב-17 במאי, הקורפוס הפולני השני מימין תקף את מונטה קאסינו.
כאשר עמדתם קרסה, הגרמנים נסוגו מקו גוסטב לקו היטלר כ-10 קילומטרים מאחור.
ב-23 במאי תקפו ארבעת הקורפוסים את קו היטלר. באותו יום תקף הקורפוס האמריקני ה-6 מתוך ראש החוף של אנציו.
קו היטלר נפרץ על ידי רגימנט משמר הדרגונים ה-4 הנסיכה לואיז של דיוויזיית הרגלים הקנדית ה-1 בפונטקורבו ב-23 במאי. הארמייה העשירית הגרמנית נאלצה לסגת לצפון מערב. הקורפוס האמריקני השישי, שנע מאנציו צפון מזרחה, היה בנקודת ניתוק קו הנסיגה הגרמני כאשר לוטננט גנרל מארק וו. קלארק, מפקד הארמייה החמישית, הורה להם באופן בלתי מוסבר לפנות לצפון מערב ולהתקדם לרומא במקום זאת. יש הרבה השערות שהוא עשה זאת כדי שהארמייה החמישית שלו תכבוש את רומא לפני שהארמייה השמינית תתקדם במעלה עמק לירי. הארמייה העשירית הגרמנית נמנעה בכך מכיתור מלא.
הגרמנים נלחמו בשורה של פעולות עיכוב, נסוגו לקו טראסימן, ולאחר מכן לקו הגותי (המזוהה במפות הגרמניות כקו "הירוק"), מצפון לנהר הארנו.
| --- | --- |
בקרת זהויות :  NLI: 987007544686205171  LCCN: sh2002005738
מדף הקרח ג'ורג' השישי

| --- | --- |

 מידע כללי
 מיקום:  אזור הברית האנטארקטית 
 קואורדינטות:  71°45′S 68°00′W﻿ / ﻿71.75°S 68°W﻿ / -71.75; -68
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהמדף הקרח ג'ורג' השישי(למפת חצי האי האנטארקטי רגילה) בסיס חנרל ברנרדו אוהיגינס ריקלמהמדף הקרח ג'ורג' השישי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימדף הקרח ג'ורג' השישי(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימדף הקרח ג'ורג' השישי
 
מדף הקרח ג'ורג' השישי (באנגלית: George VI Ice Shelf) הוא מדף קרח נרחב, המכסה את מפרץ ג'ורג' השישי, המפריד בין האי אלכסנדר וארץ פאלמר שבאנטארקטיקה.
מדף הקרח משתרע בין פתח רון (בקצה הדרומי של המפרץ), לבין האי ניזניק (הממוקם 56 קילומטרים דרומית לכניסה הצפונית של המפרץ, בין כף בראון וכף ג'רמי).
היסטוריה > מקור השם

שמו של מדף הקרח ניתן לו על ידי הוועדה המייעצת לשמות אנטארקטיים של בריטניה.
מדף הקרח, כמו גם מפרץ ג'ורג' השישי, נקראים על שמו של המלך ג'ורג' השישי.
לקריאה נוספת

• J.Loynes, J.R.Potter, J.G.Paren, , Deep Sea Research Part A. Oceanographic Research Papers Volume 31, Issue 9, September 1984, Pages 1037-1055
• Jenkins, A., and S. Jacobs (2008), , JOURNAL OF GEOPHYSICAL RESEARCH, VOL. 113, C04013, doi:10.1029/2007JC004449, 2008
• M.H. Talbot, , Annals of Glaciology 11 1988
• Bentley, M.J.; Hodgson, D.A.; Sugden, D.E.; Roberts, S.J.; Smith, J.A.; Leng, M.J.; Bryant, C. 2005, ,  Geology, 33 (3). 173-176. https://doi.org/10.1130/G21203.1
לייקווד (קולורדו)

| --- | --- |
דגל לייקוודדגל לייקווד

 מדינה:  ארצות הברית ארצות הברית
 מדינה:  קולורדו קולורדו
 מחוז:  מחוז ג'פרסון
 ראש העיר:  אדם פול
 תאריך ייסוד:  1889
 שטח:  110 קמ"ר
 גובה:  1,682 מטרים
 אוכלוסייה:  ‏
  ‑ בעיר:  155,984 (1 באפריל 2020)
  ‑ צפיפות:  1,338 נפש לקמ"ר (2010)
 קואורדינטות:  39°42′23″N 105°06′10″W﻿ / ﻿39.706389°N 105.102778°W﻿ / 39.706389; -105.102778 
 אזור זמן:  UTC -7
 http://www.ci.lakewood.co.us/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה לייקווד(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה לייקווד(למפת קולורדו רגילה) דנוור קולורדו ספרינגס  פורט קולינס פואבלו גרילי גראנד ג'נקשן י ו ט ה  ויומינג נברסקה ק נ ז ס  אוקלהומה ניו מקסיקו א.לייקווד(למפת קולורדו מוגדלת) דנוור קולורדו ספרינגס  פורט קולינס פואבלו גרילי גראנד ג'נקשן י ו ט ה  ויומינג נברסקה ק נ ז ס  אוקלהומה ניו מקסיקו א.לייקווד  he tabBackground:;tabBorder:#aaa;defaultTab:0;
 
לייקווד (אנגלית: Lakewood) היא עיר במדינת קולורדו שבארצות הברית. לייקווד היא העיר החמישית בגודלה מבחינת אוכלוסייה בקולורדו. על פי נתוני לשכת מפקד האוכלוסין של ארצות הברית, אוכלוסיית לייקווד מנתה 142,980 תושבים (נכון ל-2010). לייקווד נמצאת מערבית מבירת קולורדו, דנוור.
היסטוריה

לפני שעברה קורפורציה בשנת 1969, לייקווד הייתה קהילה ללא משטרה עירונית ולכן הייתה הקהילה תחת משטרת מחוז ג'פרסון, ברחובות מסוימים לא הייתה תאורה וחלקם היו ללא מדרכות כלל. העיר לייקווד נוסדה בשנת 1969. בזמן היווסדות העיר כבר התגוררו באזור 90,000 תושבים.
התפתחות הקהילה בשם לייקווד החלה בשנת 1889 על ידי וויליאם לאבלנד וצ'ארלס וולש שקידמו את הפרויקט לבניית מגורים מערבית מדנוור במזרח מחוז ג'פרסון.
דמוגרפיה

על פי מפקד האוכלוסין של ארצות הברית, נכון לשנת 2000 היו בעיר 144,126 תושבים, 60,531 משקי בית ו-36,500 משפחות. צפיפות אוכלוסייה הייתה 1,338 נפש לקמ"ר. היו בעיר 62,422 יחידות דיור בצפיפות ממוצעת של 579.5 דירות לקמ"ר. 87.15% מהתושבים הם לבנים, 1.48% אפרו-אמריקאים, 1.11% אינדיאנים, 2.72% אסיאתים, 4.88% מגזע אחר ו-2.58% משני גזעים או יותר.
ההכנסה החציונית למשק בית בעיר הייתה $48,109 וההכנסה החציונית למשפחה הייתה $57,171. ההכנסה החציונית לגברים הייתה $39,800 לעומת $31,128 לנשים. ההכנסה לנפש הייתה $25,575. בערך 4.8% מהמשפחות ו-7.1% מהאוכלוסייה היו מתחת לקו העוני, מהם 9.5% מתחת לגיל 18 ו-4.7% מגיל 65 ומעלה.
גאוגרפיה

העיר משתרעת על שטח של כ-110 קילומטרים רבועים, מתוכם 107.7 קמ"ר שטחים יבשתיים ו-2.3 קמ"ר שטחי מים. העיר נמצאת 1,682 מטרים מעל פני הים.
כלכלה > מרכזי התעסוקה הגדולים

על פי הדו"ח הפיננסי שנתי מקיף של העיר משנת 2011, המעסיקים הגדולים ביותר בעיר היו:
| # | מעסיק | מועסקים |
| --- | --- | --- |
| 1 | Denver Federal Center | 8,000 |
| 2 | Jefferson County Public Schools | 2,734 |
| 3 | Terumo | 1,624 |
| 4 | St. Anthony Hospital | 1,600 |
| 5 | City of Lakewood | 893 |
| 6 | HomeAdvisor | 884 |
| 7 | 1stBank | 723 |
| 8 | The Integer Group | 629 |
| 9 | Red Rocks Community College | 400 |
| 10 | West Metro Fire Protection District | 393 |
תושבים נודעים מלייקווד

תושבים נודעים בולטים אשר נולדו או גדלו בלייקווד כוללים את:
כריס ברודריק (נולד ב-1970), גיטריסט להקת מגאדת'.
דילן קלבולד (נולד ב-1981), לקח חלק בביצוע הטבח בתיכון קולומביין ב-1999.
ערים תאומות

בריטניה צ'סטר, אנגליה, בריטניה
בריטניה פורטסמות', אנגליה, בריטניה
גרמניה שטאדה, סקסוניה התחתונה, גרמניה
אוסטרליה סאתרלנד שייר, אוסטרליה
הערות שוליים

↑  City of Lakewood CAFR
| דגל קולורדו מדינת קולורדו |
| --- | --- | --- |
| בירת המדינה | דנוור |  |
| אזורים גאוגרפיים | המישורים המזרחיים • המטרופולין של דנוור • עמק סן לואיס |  |
| היישובים הגדולים ביותר | דנוור • קולורדו ספרינגס • אורורה • פורט קולינס • לייקווד • ת'ורנטון • ארבאדה • וסטמינסטר • פואבלו • סנטניאל • בולדר • גרילי • לונגמונט • לאבלנד • גראנד ג'נקשן • ברומפילד • קאסל רוק • קומרס סיטי • פארקר • ליטלטון |  |
| נושאים נוספים | מחוזות • סמלים • היסטוריה • דמוגרפיה • יהדות קולורדו |  |
| --- | --- |
בקרת זהויות :  NLI: 987007559673705171  GND: 4438444-0  LCCN: n78005392  MusicBrainz: 11e1dd04-ad4b-426b-8810-e5e17a209274  NARA: 10040361  NKC: ge1097988  VIAF: 144942887   WorldCat (עם VIAF): 144942887